1920年喺意大利海浴城市里米尼一個普通人家出世，爸爸係推銷員，媽媽係傳統天主教徒，家教好嚴。身為大仔嘅費里尼，同其他有啲反叛嘅細路一樣，鍾意周街走同去戲院，同時又因里米尼係著名嘅渡假勝地，嚟自四面八方嘅遊客、表演團體就為少年時代嘅費里尼帶嚟唔少思想衝擊，尤其係馬戲團同小丑。